google/wiki40b huggingface dataset:
XIII amžiaus 8-as dešimtmetis

Įvykiai

Europoje varžymasis Šventojoje Romos imperijoje virto pilietiniu karu, kai 23 metus trukęs tarpuvaldis be imperatoriaus pasibaigė. 1273 m. Vokietijos karaliumi išrinkus Rudolfą I vietoje jo varžovo Čekijos karaliaus Otakaro II 1276 m. prasidėjo atviras jų tarpusavio karas, pasibaigęs Otakaro mirtimi Marchfeldo mūšyje. Po to Vidurio Europoje įsitvirtino Habsburgų dinastija, valžiusi Austrijoje ir kitose regiono valstybėse iki pat Pirmojo pasaulinio karo pabaigos 1918 m. Anglijos karalius Edvardas I grįžo iš Aštuntojo Kryžiaus žygio, užėmė sostą ir iki dešimtmečio pabaigos pajungė Anglijai Velsą; Škotija numalšino Meno saloje kilusį sukilimą ir taip įtvirtino savo valdžią šioje teritorijoje, kurią 1266 m. jai Perto sutartimi perleido Norvegija. Vestminsterio statute buvo įtvirtintos individo teisės Anglijoje. Tiek Aštuntasis, tiek Devintasis Kryžiaus žygiai buvo trumpi ir nesėkmingai pasibaigę, pirmojo metu mirė Prancūzijos karalius Liudvikas IX.
Azijoje mongolai toliau plėtė savo valdomas teritorijas. Chubilajus perkėlė savo sostinę į dabartinį Pekiną ir pervadino savo imperiją į Juan dinastiją. Juan dinastija iki dešimtmečio pabaigos užkariavo pietinę Song dinastiją Kinijoje. Tuo metu mongolai buvo pajungę baveik visą kontinentinę Aziją. Pietinės Song dinastijos užkariavimo metu pirmą kartą buvo panaudotas šaunamasis ginklas. Vakarinis Ilchanatas įkūrė sostinę Tabrize, dabartiniame Irane. Mongolams pavyko nuslopinti sukilimą Korėjoje, bet nepavyko įsiveržti į Japoniją 1274 m. Markas Polas 1275 m. pasiekė Chubilajaus vasaros rezidenciją ir 20 metų pasiliko prie dvaro.
Egipto Mameliukų sultanatas toliau plėtė savo teritoriją ir atsilaikė prieš du Kryžiaus žygius - Aštuntasis taip ir nepasiekė savo tikslo, o Devintasis greitai žlugo. Sultonas Baibarsas I sėkmingai plėtė savo valstybės teritoriją į šiaurę iki Rumo sultanato Anatolijoje, į rytus į Siriją ir į pietus į Nubiją. Po Baibarso mirties 1277 m. jo ekspansionistinę politiką tęsė sultonas Kalaunas al Mansuras.
Europos kultūrą pasiekė keletas svarbių mokslinių darbų, išverstų iš arabų šaltinių. Tomas Akvinietis 1273 m. baigė savo darbą Summa Theologica ir 1274 m. mirė. Katalikų bažnyčia bandė spręsti Rytų-Vakarų schizmos problemą per Antrąjį Liono susirinkimą, tačiau nors pastangos atrodė ir sėkmingomis, tačiau buvo pasmerktos žlugti.
Šiaurės Amerikoje Didžiojo Kanjono regione prasidėjo 23 metus trukusi sausra, kuri galiausiai privertė vietinius gyventojus anasazius pasitraukti iš regiono.
European Hit Radio

European Hit Radio – nacionalinė radijo programa, transliuojanti įvairią naują muziką UAB „Radiola“ priklausančiu siuntimo tinklu.

Istorija

2002 metais radijo stotis LABA'S FM nustojo gyvavusi ir jos dažniais pradėjo groti Lietuvos, Latvijos ir Estijos bendras radijo projektas – radijo stotis „Super FM“. Laidų tuo metu nebuvo. Visą parą grojo muzika be sustojimo. Kadangi klausytojų ratas sparčiai plėtėsi, radijas nustojo groti rusiškus kūrinius, kurie eteryje užėmė vos 0,1 %, nebeliko ir kas valandinių žinių, padaugėjo reklamų, kadangi klausomumas visą laiką kilo aukštyn, laikui bėgant atsirado ir laidos. Pradėjo veikti stipresni siųstuvai, todėl patikimo priėmimo zona labai išsiplėtė. Super FM formatas buvo Europos hitų radijas. 2003 metų rudenį radijas nusprendė pakeisti pavadinimą į „European Hit Radio“, kuris ir reiškia Europos hitų radijas.
Susiformavo pastovus programų tinklelis – UK TOP 40, Deutschland TOP 40, Eurochart, European Top Dance Traxx, European R&B TOP 40, European Album TOP 40, Populiariausių Europos Hitų Lietuvoje TOP 40, kurį kaip ir Klausytojų TOP 5 / TOP 10 renka patys klausytojai, Alternative Nation, Amor, bendradarbiaujant su populiariausiais muzikinias kanalais Europoje VIVA bei MTV sudarytos laidos, kurių metu skambėjo praėjusią savaitę dažniausiai rodomi klipai, Live Concerts (Tikro garso koncertai), Party Service, Eurotopas, Europos topų naujienos, Hitų remiksai bei kitos.
2003 metais balandžio 24 d. UAB „Laisvoji Banga“ nusprendė savo radijo stotį tuo pačiu pavadinimu „Laisvoji Banga“ performuoti į prieš maždaug pusmetį buvusią SUPER FM, tačiau pakeičiant jos formatą. Taip 99.7 FM tik Vilniaus mieste ir apylinkėse atsirado nauja radijo stotis Super FM, kurios formatas – senesni, iki 10 metų senumo buvę Europos hitai. Laidų radijuje nėra – tik klasikinių Europos hitų non-stop. Nuo 2003 m. balandžio mėnesio stoties klausomumas padidėjo 6 kartus.
Dabar European Hit Radio jaunimo (12-39 metų žmonių grupėje) tarpe yra ketvirta - penkta pagal populiarumą radijo stotis Vilniuje.
2008 m. gegužės 22 d. European Hit Radio pakeitė dažnį. Nuo šios dienos girdima buvusiu "Super FM" dažniu 99,7 FM (Vilniuje ir Vilniaus apskrityje). Senuosius EHR dažnius įsigijo su Rolandu Paksu siejama bendrovė, kuri vėl paleido radijo stotį "Laisvoji Banga".
2010 m. vasarą European Hit Radio pradėjo groti Klaipėdos krašte 96,2 FM dažniu. 2014 m. - Kaune 102,5 FM.
"European Hit Radio" vadovas - Vytautas Bartkus.
Vaclovas Seniūnas

Biografija

1978 m. baigė Lietuvos žemės ūkio akademiją, mokslinis agronomas.
1995–2003 m. Molėtų rajono savivaldybės mero pavaduotojas. 2003–2007 m. Molėtų rajono savivaldybės administracijos direktorius, 2007–2011 m. administracijos direktoriaus pavaduotojas.
1995–2003 m., 2007 m. (mandato atsisakė) ir nuo 2011 m. Molėtų rajono savivaldybės tarybos narys. 
Lietuvos krikščionių demokratų partijos, partijos Lietuvos krikščionys demokratai, Tėvynės sąjunga - Lietuvos krikščionys demokratai Molėtų rajono skyriaus narys.
Sutuoktinė Onutė, vaikai Irmina, Indrė.
Kargilis

Istorija

Senovėje buvo mažos kunigaikštystės centras. XVI–XVII a. užkariautas Skardu karalystės. Kašmyro karo metu Kargilis atsidūrė Indijos valdomoje pusėje, o Skardu atiteko Pakistanui. 1999 m. mieste ir apylinkėse vyko Kargilio karas, kurio metu Indija išvijo čia persikėlusias Pakistano pajėgas.
Kazimieras Grabovskis

Biografija

Lenkijos bajorų Grabovskių giminės atstovas, herbo „Oksza“ savininkas. Kazimieras buvo vienu iš trijų Elžbietos Grabovskos sūnų nuo santykių su Lenkijos karaliumi Stanislovu Augustu Poniatovskiu. Oficialiai jo tėvu skaitėsi Karūnos armijos generolas-leitenantas Jonas Jurgis Grabovskis (1730–1789).
Kazimieras Grabovskis, tikėtina, gavo vardą savo biologinio tėvo brolio, Karūnos dvaro pakamario Kazimiero Poniatovskio (1721–1800) garbei. Buvo auklėjamas katalikų dvasioje.
1798–1808 metais Kazimieras Grabovskis užėmė Valkavisko maršalkos pareigybę. 1810 metais kartu su broliais Mykolu, Stanislovu ir seserimi Izabele užsiėmė savo motinos Elžbietos Grabovskos laidojimu. 1812 metais Kazimieras Grabovskis buvo paskirtas nuo Bresto, Kobrino ir Pružanų pavietų Prancūzijos imperatoriaus paruoštai kampanijai prieš Rusiją.
Kazimieras Grabovskis didelę savo gyvenimo dalį pravedė Lietuvoje, kur užsiėmė anglų rašytojų kūrinių vertimu į lenkų kalbą. 1817 metais į lenkų kalbą jis išvertė Oliverio Godsmito romaną. 1819 metais Kazimieras Grabovskis davo dvare Podoroske priėmė dramaturgą Julioną Ursiną Nemcevičių. Tais pačiais metais jis buvo išrinktas Gardino gubernijos bajorų maršalka.
1833 m. vasario 13 d. Kazimieras Grabovskis paliko testamentu Izabelino dvarą kartu su kaimyniniais kaimais ir folvarkais savo vyresniam sūnui Maksimilianui.
Romualdas Rudzys

Biografija

2009 m. vasario – rugpjūčio mėn. – Trakų rajono savivaldybės tarybos narys.
Eitminiškės

Istorija

1968–1977 m. buvo Eitminiškių apylinkės centras, kolūkio centrinė gyvenvietė.
Tarptautinė žirgų sporto federacija

Tarptautinė žirgų sporto federacija arba FEI (pranc. Fédération Équestre Internationale) – pagrindinė pasaulio žirgų sportą prižiūrinti organizacija, kuri rengia pasaulio čempionatus ir atstovaują jodinėjimo interesus olimpinėse žaidynėse. Sąjungos būstinė yra įsikūrusi Lozanoje, Šveicarijoje.
Meiliškiai

Istorija

Iki 1954 m. – Meiliškių apylinkės centras.
MySQL AB

MySQL AB – programinės įrangos gamybos ir IT paslaugų akcinė bendrovė, įkurta 1995 m. Turi du pagrindinius biurus – Upsaloje (Švedija) ir Kapertino (Kalifornija). Kompanija kuria atvirojo kodo reliacinių duomenų bazių valdymo sistemą MySQL.
2006 m. kompanijoje dirbo virš 320 darbuotojų 25 pasaulio šalyse. MySQL AB yra viena didžiausių atvirojo kodo kompanijų visame pasaulyje.
Kompanijos pajamas sudaro atlygis už konsultavimo, techninio palaikymo, mokymo ir sertifikavimo paslaugas.

Dvigubos licencijos verslo modelis

Didžiąją dalį savo įrangos bendrovė platina su GPL licencija. Programuojantiems vartotojams, kurie nori programas patys plėsti ar tobulinti bei platinti savo pakeistas versijas be išeities kodo, už papildomą mokestį siūloma alternatyvi komercinė licencija.
Osiedle Pulnocas II (Suvalkai)

Šiaurė antroji (lenk. Osiedle Północ II) - mikrorajonas priklausantis Suvalkų miestui. Šiuo metu tai yra viena didžiausių ir tankiausiai apgyvendintų miesto gyvenviečių. Didžiausios gatvės yra ul. Pułaskiego ir ul. Reja. Gyvenvietėje yra nemažai parduotuvių, prekybos centrų, kelios degalinės ir ugdymo įstaigos. Gyvenvietės statyba prasidėjo XX a. 7 dešimtmetyje, XX a. 8 dešimtmetyje gyvenvietėje pastatyta miesto ligoninė.

Pavadinimo kilmė

Gyvenvietės pavadinimas kilęs nuo lenkų kalbos žodžio Północ, kas išvertus reiškia - šiaurė.
Motina naktis

Turinys

Sėdėdamas Izraelio kalėjime Hovardas Kempbelas, laukiantis teismo už karo nusikaltimus, pradeda rašyti atsiminimus.
1923 m. vienuolikmetis Hovardas kartu su tėvais iš JAV persikėlė į Vokietiją. Čia jis užaugo, tapo žinomu rašytoju ir vedė aktorę Helgą Not. Tėvams grįžus į JAV, Hovardas, nepaisant artėjančio karo, lieka Vokietijoje. Jis susipažįsta su majoru Frenku Virtanenu, kuris pasiūlo jam tapti šnipu, perduodančiu koduotą informaciją amerikiečiams.
Prasideda karas ir Hovardas tampa nacių propagandos įrankiu, skleidžiančiu informaciją, skirtą JAV. Nors savo pranešimuose jis aukština nacius, teisina jų veiksmus ir prisistato kaip „vienintelis laisvas amerikietis“, iš tiesų skaitomame tekste yra užšifruoti slapti pranešimai, skirti amerikiečiams.
Karui baigiantis, Hovardas sužino, kad jo žmona žuvo rytų fronte. Morališkai palaužtas, jis slapstosi miškuose, kol karas baigiasi. Patekęs į amerikiečių rankas, Hovardas po kurio laiko susitinka su majoru Virtanenu. Šis pasako Hovardui, kad apie jo, kaip šnipo veiklą, žino tik keli žmonės ir JAV neketina jo reabilituoti.
Hovardas persikelia gyventi į Niujorką, kur pradžioje slepia savo tapatybę, tačiau vėliau susigrąžina tikrąją pavardę. Jis gyvena vienas, kankinamas prisiminimų apie Helgą ir tik keli žmonės – žydė emigrantė Epštein ir dailininkas Kraftas – žino kad jis buvo nacių propagandininkas. Pas Kempbelą taip pat pradeda lankytis vietiniai naciai, sužavėti jo ankstesne veikla.
Netikėtai Hovardo gyvenime apsireiškia Helga, buvusi rusų nelaisvėje, tačiau sugebėjusi ištrūkti ir emigruoti. Vos jam apsidžiaugus, paaiškėja, kad iš tiesų tai jos sesuo Resė, netekusi visų giminaičių ir nusprendusi palikti Vokietiją, kad apsigyventu su Hovardu, kurį visą laiką mylėjo. Jiedu gyvena kaip vyras ir žmona, tačiau virš Hovardo galvos toliau kaupiasi debesys, jį atpažįsta vis daugiau žmonių, Izraelis pradeda reikalauti ekstradicijos ir, nors JAV neketina to daryti, gyvenimas tampa nebepakeliamas. Vėl apsireiškęs majoras Virtanenas paaiškina, kad Resė ir Kraftas yra sovietų agentai, turintys pergabenti Hovardą į Maskvą. Jam atsisakius sprukti kartu su Rese, o FTB apsupus namus, ši nusižudo prarijusi nuodų.
Palaužtas Hovardas kreipiasi į kaimynystėje gyvenančią žydę Epštein ir sakosi norintis, kad jį už karo nusikaltimus teistų Izraelis. Atsidūręs kameroje, jis pradeda rašyti savo istoriją, o ją baigęs nusižudo…
Zigmas Žemaitis

Biografija

Gimė vieną valaką turėjusio valstiečio šeimoje.
1920 m. suorganizavo Aukštuosius kursus, nuo 1920 m. sausio 27 d. vienerius metus buvo Aukštųjų kursų vedėjas ir lektorius. 1920 m. dalyvavo Lietuvos delegacijoje Varšuvoje.  1923–1936 m. skaitė paskaitas ir Lietuvos švietimo Vinco Kudirkos draugijos kursuose.
Vienas pirmųjų Lietuvos universiteto profesorių, nuo 1922 m. kovo 10 d. iki 1940 m. Matematikos-gamtos fakulteto dekanas.  Nuo 1940 m. iki mirties dirbo Vilniaus universitete, 1946–1948 m. jo rektorius. Pagrindiniai universitete jo dėstyti kursai buvo diferencialinis ir integralinis skaičiavimas, matematikos istorija, matematikos metodika, trumpai skaitė ir analizinę geometriją, diferencialinę geometriją, Furjė eilučių teoriją, aukštąją algebrą. 
Z. Žemaičio mokslinė veikla ir buvo daugiausia skirta matematikos didaktikai bei istorijai. Jis buvo pirmosios Lietuvos matematikos ir fizikos mokytojų konferencijos, įvykusios 1928 m. Kaune, organizacinio komiteto pirmininkas. 1961–1968 m. Lietuvos matematikų draugijos vicepirmininkas.
Jis susijęs su sportinės aviacijos užuomazga bei ugdymu Lietuvoje. 1929–1940 m. jis vadovavo Lietuvos aeroklubui.
1961–1968 m. Lietuvos matematikų draugijos vicepirmininkas.

Aviatorius

Profesoriaus Zigmo Žemaičio gyvenimas glaudžiai susijęs su sportinės aviacijos užuomazga bei ugdymu Lietuvoje. 1929–1940 m. jis vadovavo Lietuvos aeroklubui (LAK), kurį 1927 m. gegužės 1 d. kartu su juo įkūrė lakūnai Steponas Darius, Antanas Gustaitis, Jonas Mikėnas, inžinierius ir lakūnas Pranas Hiksa. Palaikė ir skatino jaunuosius konstruktorius ir aviamodeliuotojus. Jam tarpininkaujant gabiems Manaitų kaimo (Smilgių valsčius) aviamodeliuotojams Petrui Motiekaičiui ir Alfonsui Pranskėčiui LAK paskyrė stipendijas, kad jie galėtų mokytis Kauno aukštesniojoje ir Panevėžio vidurinėje technikos mokyklose.  Daug straipsnių paskelbė žurnale „Lietuvos sparnai“.
Justinas Lapis

Justinas Lapis (1884 m. vasario 26 d. Kapstatuose, Kretingos raj. – 1967 m. balandžio 23 d. Šiauliuose) – kunigas, visuomenės veikėjas.

Biografija

Kunigu įšventintas 1907 m. Iki 1919 m. kunigavo Rusijoje. Grįžęs į Lietuvą paskirtas Šiaulių šv. Petro ir Povilo bažnyčios vikaru. 1919 m. gruodžio 29 d. J.E. Žemaičių vyskupas Pranciškus Karevičius paskyrė pirmuoju Šv. Jurgio bažnyčios rektoriumi, nuo 1923 m. Šiaulių šv. Jurgio parapijos klebonas.
Ilgą laiką buvo Šiaulių miesto tarybos narys, 1931–1940 m. socialinės apsaugos komisijos pirmininkas. Globojo katalikiškas organizacijas, veikė Šiaulių kraštotyros draugijoje.
Vokiečių okupacijos metais padėjo Šiaulių miesto žydams. Išvestus iš geto mažus vaikus pakrikštydavo ir atiduodavo į prieglaudą ar vaikų ligoninę. Jam padėjo buvęs bažnyčios vikaras, berniukų gimnazijos kapelionas Vladas Požėla.
Nuo 1957 m. altarista Šiauliuose. Palaidotas Šiaulių šv. Jurgio bažnyčios šventoriuje.
Pulavai

Istorija

Apie Pulavus užsimenama nuo XVI a. Tuomet tai buvo Liublino gubernijos valsčiaus centras. Čia buvo įsikūrusi Čartoriskių giminė. Prašmatnus dvaras nuo 1784 m. priklausė LDK kunigaikščiui Adomui Kazimierui Čartoriskiui. 1801 m. jo žmonos Izabelės Fleming rūpesčiu įsteigtas pirmasis Lenkijoje muziejus. 1906 m. Pulavams suteiktos miesto teisės.
1920 m. rugpjūčio 13 d. Pulavuose Lenkijos maršalas Jozefas Pilsudskis įkūrė karinį štabą. Rugpjūčio 18 d. pradėdamos kontrataką prie Vepšo upės, lenkų pajėgos sėkmingai išstūmė Raudonąją armiją, turėjusią 177 tūkst. kareivių, iš Lenkijos ir kontroliavo teritoriją iki pat II Pasaulinio karo pradžios. Karo metu naciai Pulavuose buvo įsteigę 3 koncentracijos stovyklas.
1966 m. pastatyta didelė azoto trąšų gamykla Zakłady Azotowe Puławy, šiuo metu viena didžiausių pasaulio melamino gamintojų.
Oligopsonija

Oligopsonija – rinkos santykių atvejis, kuomet pirkėjų ar paslaugų vartotojų skaičius nėra pakankamas teisingai konkurencijai. Kitaip tariant, yra pakankamai gamintojų, tačiau pernelyg mažai (tegul ir didelės perkamosios galios) pirkėjų.
Oligopsonija paprastai susidaro rungtyniaujant daugeliui smulkių firmų, kurių produkciją superka nedaugelis stambių vartotojų ar platintojų. Ji neretai stebima žemės ūkyje, jei esama labai daug smulkių ūkininkų, tačiau tik keleto žemės ūkio produkcijos supirkėjų bei perdirbėjų. Oligopsonija taip pat galima kuomet daugelis darbuotojų parduoda darbo jėgą tik nedaugeliui juos pagal kvalifikaciją galinčių įdarbinti darbdavių.
Oligopsonija yra iškreiptos konkurencijos atvejis, kuriam negalioja įprastiniai laisvosios konkurencijos dėsningumai. Kaip ir kiti panašūs atvejai, jis turi būti tiriamas specifiškai, ir gaunamos išvados gali ir nesutapti išvadomis, galiojančiomis teisingai konkurencijai.
Jei lieka tik vienas labai stambus pirkėjas, arba jei oligopsonininkai susitaria dėl pirkimo kainų suformuodami kartelį, susidaro monopsonija.
Saločių Šv. Juozapo bažnyčia

Istorija

1514 m. Barbora Pečkaitė įsteigė parapiją ir jai paskyrė žemės ir miško. Ji ir jos įpėdiniai Liutkai įsipareigojo išlaikyti kleboną, kasmet skirdami jam 5 kapas grašių. 1528 m. Albertas Kmita turtus padidino. Klebonas iš Saločių dvaro gaudavo įvairių privilegijų, už tai jis turėjo išlaikyti mokytoją arba klieriką. Pirmoji Saločių bažnyčia buvo maža, medinė. XVI a. antrojoje pusėje Biržų Radvilos atėmė katalikų parapijos turtus, bažnyčią sugriovė ir jos vietoje pastatė reformatų maldos namus.
1632 m. katalikai iškėlė Radvilai bylą ir po kurio laiko ją laimėjo. Apie 1644 m. pastatyta katalikų bažnyčia. Jai paskirtas Tauprių kaimas. Apie 1755 m. pastatyta nauja medinė bažnyčia. 1835 m. atnaujinta.
1841 m. Saločiuose gyveno 4 kunigai, klebonas valdė 8 valakus žemės. Klebonas Konstantinas Orlauskas gavo Kauno gubernatoriaus leidimą remontuoti bažnyčią. Remonto pretekstu jis 1873 m. pastatė naują medinę. 1879 m. ją konsekravo pavyskupis Aleksandras Beresnevičius. Kauno gubernatorius 1887 m. leido apmūryti kapines. 1900 m. bažnyčia išdažyta.
1911 m. Lietuvių katalikų blaivybės draugijos skyrius įsteigė arbatinę. Klebonas Aleksandras Štombergas 1926–1928 m. bažnyčią atnaujino ir sutvirtino. 1944 m. liepos 26 d. ji ir varpinė sudegė, varpas išsilydė.

Architektūra

Bažnyčia 1945 m. įrengta mūrinėje dviaukštėje klebonijoje (administratorių kunigų Kazimiero Pukenio ir Antano Balaišio rūpesčiu). Šventoriuje palaidotas klebonas Aleksandras Štombergas.
Vilius Jasiūnas

Biografija

1983 m. baigė Vilniaus inžinerinį statybos institutą, inžinierius. UAB „Siražas“ direktorius, 2003 m. UAB „Utenos duona“ direktorius.
Naujosios sąjungos Utenos rajono skyriaus narys.
2000–2003 m., 2003–2007 m., 2007–2011 m. ir nuo 2011 m. Utenos rajono savivaldybės tarybos narys. 
Sutuoktinė Neringa, vaikai Daugirdas, Ieva, Nerijus, Aistė.
Mindaugas Balčiūnas

Biografija

2001 m. baigė Lietuvos žemės ūkio universitetą, miškininkas. Žagarės regioninio parko direktorius.
2000 m. Naujosios sąjungos, nuo 2005 m. Lietuvos socialdemokratų partijos Joniškio rajono skyriaus narys.
2003–2007 m., 2007–2011 m. ir nuo 2011 m. Joniškio rajono savivaldybės tarybos narys. 
Sutuoktinė Lina, vaikai Kristijonas, Karolis.
Mitologijos enciklopedija

Mitologijos enciklopedija – dvitomis enciklopedinis mitologijos leidinys lietuvių kalba, verstas iš latvių kalbos. Mitologijos enciklopedijoje gausu žinių apie įvairių pasaulio tautų dievus ir deives, pusdievius, demoniškas ir mitines būtybes, dvasias, epinius ir mitologinius herojus, mitologinius vaizdinius, aprašomos žinomos mitologemos, mitologinės sąvokos.
Mitologija enciklopedijoje traktuojama kaip žmonijos istorijos ir kultūros dalis.
Mitologijos enciklopediją išleido leidykla „Vaga“. Leidinys yra iš serijos „Mitologijos enciklopedija“. Išleidimo metai – 1997 m. (I tomas) ir 1999 m. (II tomas).

Apimtis

Du tomai. Mitologijos enciklopediją sudaro apie 2500 straipsnių.
Viename tome – apie 400, kitame – 573 psl. Formatas – 18 x 25 cm.

Vertėjai

Iš latvių kalbos vertė I. T. Ermanytė, L. Kudirkienė, R. Kvašytė, Ž. O. Markevičienė, D. Murmulaitytė, I. N. Sisaitė, G. Šlapelytė, R. Zajančkauskaitė.
Nimfėjus

Nimfėjus (sen. gr. Νυμφαι̃ον – šventyklos nimfa) – senovės Graikijos miestas, esantis vakariniame Kerčės sąsiaurio krante. Strabonas Nimfėjų vadino „miestu su puikiu puikiu uostu“.
Nimfėjus įkurtas apie 570-uosius – 560-uosius m. pr. m. e. Nežinoma ar miestas buvo įkurtas kaip nepriklausomas polis ar kaip Pantikapėjaus kolonistų gyvenvietė.
Pirmoje VI a. pr. m. e. pusėje, Nimfėjuje iškilo šventykla, dedikuota Demetrai (ji egzistavo iki V a. pr. m. e.). V a. pr. m. e. mieste vyko aktyvi būstų statyba. 438-437 m. pr. m. e. miestas priklausė Atėnams ir mokėjo forosą talentais. Eschino liudijimu mieste buvo Atėnų įgula. Po jūrų mūšio prie Egospotamų (405 m. pr. m. e.), Nimfėjus atiteko Bosporo carui Satirui pirmajam.
IV a. pr. m. e. pradžioje miestas buvo apjuostas gynybine siena ir netrukus po to buvo sunaikintas dėl tiksliai nežinomos priežasties.
Šventės nebus

Turinys

Filmo veiksmas vyksta prabangiame name likus kelioms valandoms iki Naujųjų metų, kur susirenka patys įvairiausi žmonės: mazochistas advokatas, ketinantis praleisti naktį su prostitute; namų šeimininkė, sužinojusi apie vyro neištikimybę ir besiruošianti priimti svečius, tarp kurių bus ir meilužė; du draugai, besisvaiginantys narkotikais; keli mafijos smogikai, turintys įvykdyti užsakymą ir kiti. Jų visų keliai nuolat susiduria, sukeldami eilę nesusipratimų...
Alverka do Ribatežas

Istorija

Miesto teisės nuo 1990 m.
Ramygalos valsčius

Ramygalos valsčius buvo vidurio Lietuvoje. Centras – Ramygala.
Helalia Johannes

Biografija

2008 m. atstovavo Namibijai 2008 m. vasaros olimpinėse žaidynėse, kuriose užėmė 40 vietą maratono rungtyje. 2011 m. Afrikos žaidynių bronzos medalininkė. 2012 m. vasaros olimpinėse žaidynėse pagerino savo asmeninį rekordą ir užėmė 12-ą vietą. 2016 m. vasaros olimpinėse žaidynėse užėmė 56-ą vietą. 2018 m. Sandraugos žaidynių čempionė. 2019 m. Pasaulio lengvosios atletikos čempionato bronzos medalio laimėtoja.
Šarvinė liemenė

Šarvinė liemenė – individuali dėvima apsauga, sauganti nuo skeveldrų, kulkų, sužalojimų.
Ją sudaro tekstilinės medžiagos apvalkalas, į kurį įdedami atitinkamo saugos lygio balistiniai paketai bei apsaugos plokštės. Šarvinė liemenė apsaugo torsą, bet dažnai turi ir kirkšnių srities, kaklo ir žastų (bicepsų) apsaugas.
Jas dėvi kariai, policininkai, apsaugos darbuotojai, žurnalistai.

Istorija

Šarvinė liemenė sukurta italų ginklininko Filippo Negroli 1538 m. Urbino kunigaikščio, kondotjero Francesco Maria I della Rovere pavedimu.
Medsukis

Medsukis (angl. honey extractor; rus. медогонка) – įtaisas, kuriuo sukami atakiuoti korių rėmai ir taip nesuardant korių išgaunamas bičių medus. Medsukių veikimas pagrįstas išcentrine jėga. Medsukio viduje yra dėklai rėmams, kurie medsukiui veikiant sukasi, dėl ko iš rėmų išteka išcentrinės jėgos veikiamas medus. Koriai su rėmais lieka nepažeisti ir vėl grąžinami į avilius.
Prieš sukant medų koriai būna atakiuojami naudojant atakiavimo įrangą – šakutes, peilius ir kt.
Jonas Žukauskas

Biografija

1977 m. baigė Nemakščių vidurinę mokyklą. 1981 m. baigė Vilniaus valstybinio pedagoginio instituto Fizikos fakulteto technikos disciplinų ir darbų specialybę. 1981–1995 m. Raseinių rajono mokyklų mokytojas. 1997–2001 m. Kauno SPAB „Stumbras“ valdybos pirmininkas ir generalinis direktorius, 2001–2003 m. vykdomasis direktorius, nuo 2004 m. biokuro projekto direktorius.
1995–2000 m. Raseinių rajono savivaldybės tarybos narys, 1995–1997 m. savivaldybės meras. 2001 m. baigė Kauno technologijos universiteto Ekonomikos ir vadybos fakulteto vadybos studijų programą ir įgijo vadybos magistro laipsnį.
1993 m. dalyvavo steigiant Tėvynės sąjungos (Lietuvos konservatorių) partijos Raseinių skyrių, 1995–1998 m. šios partijos Raseinių skyriaus pirmininkas. Nuo 2001 m. Krikščionių konservatorių socialinės sąjungos narys.
Vedęs; žmona Virginija, dukros Gintarė, Deimantė ir Karolina.
Nuobauda

Nuobauda - nedidelė (palyginti su bausmėmis) sankcija už kokį nors pažeidimą ar nusižengimą.

Tarnybinė nuobauda

Pvz., už įstatymų pažeidimus, tarnybinius nusižengimus arba pareigūno, valstybės tarnautojo vardą žeminančius poelgius gali būti skiriamos šios tarnybinės nuobaudos: pastaba; papeikimas; kvalifikacinio rango pažeminimas arba pažeminimas pareigose; perkėlimas į žemesnes pareigas; atleidimas iš tarnybos.